ብሰንኪ ኲናት ዩክሬ ክንደይ ዝእኽሉ ዜጋታት ክስደዱ ጸኒሖም?
*** ኣብ ዩክሬን ድሕሪ ዝተኸተመ ስምምዕ ምቁራጽ ተዂሲ፡ ምብራቓዊ ዞባታት’ታ ሃገር ሰላም ሰፊንዎ ከምዘሎ ምንጭታት ዜና ካብቲ ከባቢ ሓቢሮም። ነበርቲ ናይተን ኣብ ምብራቓዊ ዩክሬን ዝርከባ ዞባታት ዶነትስክን ሉሃንስክን ካብቲ ኣብ መንጎ ሰራዊት ዩክሬንን ዕጡቓት ተቓወምቱን ዝተወለዐ ግጭት ንምርሓቕ ናብ ሩስያ ክሃድሙ ምጽንሖም እቶም ምንጭታት ይሕብሩ።
ተቓወምቲ ዩክሬን እናሓየሉ ብምምጽኦም፡ መንግስቲ ዩክሬን ስምምዕ ምቁራጽ ተዂሲ ክገብር ከምዝተገደደ’ዮም ተንተንቲ ዝገልጹ። ድሕሪ’ቲ ስምምዕ ብፍላይ ኣብ ከባቢ ከተማ ደባልሲቭ ዝቐነየ ድምጺ ተዂሲ ሃዲኡ ከምዘሎ ካብቲ ከባቢ ዝተፈነወ ዜና ሓቢሩ። ሓሓሊፉ ዝረአ ጥሕሰት እንተዘይኮይኑ፡ እቲ ስምምዕ ጸኒዑ ከምዘሎ’ዮም ክልቲኦም ወገናት ዝገልጹ። ዝሓለፈ ዓመት ዝተወለዐ ኲናት ዩክሬን ዛጊት ጠንቂ ስደት ኣማኢት ኣሽሓት ዜጋታት’ታ ሃገር ኮይኑ ኣሎ። ብመሰረት ወግዓውያን ምንጭታት፡ በቲ ኲናት ህይወት ልዕሊ 5400 ሰባት ጠፊኡ ኣሎ።
ኣማኢት ኣሽሓት